105. ΑΠΟΦΑΣΗ ΥΠΟΥΡΓΟΥ  ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ.548273/374 της 13/31 Δεκ.1984 (ΦΕΚ Β΄ 917) Διατήρηση Συλλογικών Οργάνων του ΕΟΤ. Έχοντας υπόψη : 1.Τις διατάξεις : α)Της παρ.2 του άρθρ.4 του Νόμ.1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ.4352/64 και άλλες διατάξεις». β)Της παρ.2 του άρθρ.20 του Νόμ.1400/83 «τροποποίηση και συμπλήρωση υπαλληλικών διατάξεων». γ)Του Ν.Δ.216/74 «περί συστάσεως Υπουργείου Προεδρίας Κυβερνήσεως». δ)Του Α.Ν.1565/50 «περί συστάσεως ΕΟΤ» όπως κυρώθηκε, τροποποιήθηκε συμπληρώθηκε με το Νόμ.1624/51. ε)Την παρ.1 του άρθρ.26 του Νόμ.1320/83 «πρόσληψη στο Δημόσιο Τομέα και άλλες διατάξεις». στ) Το άρθρ.19 παρ.3 του Νόμ.1476/84 «Διορισμός σε μόνιμες θέσεις του προσωπικού με σχέση εργασίας ιδ. δικαίου του Δημοσίου, των ΝΠΔΔ των ΟΤΑ και άλλες διατάξεις» (ΦΕΚ  136/Α/18.9.84). ζ) Την 542369/22.12.83 απόφαση του Υπουργού Προεδρίας της Κυβέρνησης (ΦΕΚ 761/Β/30.12.83). 2.Την ανάγκη εξυγιάνσεως της συλλογικής συμβατικής διαδικασίας του ΕΟΤ για την ταχύτερη, αποδοτικότερη λειτουργία των υπηρεσιακών του μονάδων, αποφασίζουμε : 1.Εκτός από τα Συμβούλια και τις Επιτροπές του Ε.Ο.Τ. που αναφέρονται στη (ζ) σχετική απόφασή μας διατηρούμε και τις εξής επιτροπές. 1.Διοικούσα Επιτροπή της Σχολής Ξεναγών Τοπικής Εκπαίδευσης. Η σύσταση, η λειτουργία και οι αρμοδιότητες προβλέπονται από το άρθρ.3 της 1096/84 (ΦΕΚ 648/Β/13.9.84 υπουργικής απόφασης «Κανονισμός λειτουργίας Τοπικών Σχολών Ξεναγών του ΕΟΤ». Η σύνθεσή της ορίζεται ως εξής : Πρόεδρος ο Γενικός Γραμματέας του ΕΟΤ. Μέλη : α) Ο Δ/ντής της Περιφερειακής Δ/νσης του ΕΟΤ ή ο Προϊστάμενος αυτής, ο οποίος αναπληρώνει τον Πρόεδρο της Επιτροπής σε περίπτωση απουσίας ή κωλύματός του, β) ένας ξεναγός, εκπρόσωπος του Τοπικού Συνδικαλιστικού φορέα, γ) ένας εκπρόσωπος των Τουριστικών και Ταξιδιωτικών Γραφείων του Τοπικού Συνδικαλιστικού Φορέα. Μετά την έναρξη της λειτουργίας της Σχολής στην παραπάνω Επιτροπή μετέχουν επί πλέον ως μέλη : α)ένας καθηγητής της Σχολής ως εκπρόσωπος του Συλλόγου των Καθηγητών της Σχολής και β)ένας εκπρόσωπος των σπουδαστών της Σχολής. 2)Διοικούσα Επιτροπή της Σχολής Ξεναγών Γενικής Εκπαίδευσης. Η σύσταση, η λειτουργία και οι αρμοδιότητες προβλέπονται από το άρθρ.4 του «Κανονισμός λειτουργίας Σχολών Ξεναγών Γενικής Εκπαίδευσης». Η σύνθεσή της ορίζεται ως εξής: Πρόεδρος, ο Πρόεδρος του Διοικητικού Συμβουλίου του ΕΟΤ. Αντιπρόεδρος ο Γεν. Γραμματέας του ΕΟΤ. Μέλη: α)Ο Δ/ντής της Δ/νσης Εκπαίδευσης του ΕΟΤ, β) Ένας καθηγητής της Σχολής Ξεναγών που υποδεικνύεται από το Σύλλογο των Καθηγητών, γ) ένας ξεναγός που υποδεικνύεται από το Σωματείο Διπλωματούχων Ξεναγών, δ)ένας εκπρόσωπος του Συνδέσμου Τουριστικών και Ταξιδιωτικών Γραφείων που υποδεικνύεται από τη Διοίκησή του. 3.Εκπαιδευτική Επιτροπή της Σχολής Ξεναγών Γενικής Εκπαίδευσης. Η σύσταση, η λειτουργία και οι αρμοδιότητές της προβλέπονται από το άρθρ.6 της “Κανονισμός λειτουργίας Σχολών Ξεναγών Γενικής Εκπαίδευσης”. Η σύνθεσή  της ορίζεται ως εξής : Πρόεδρος ένας καθηγητής ή Υφηγητής της Φιλοσοφικής Σχολής. Μέλη : Τέσσερις καθηγητές ή διατελέσαντες καθηγητές της Σχολής Ξεναγών των μαθημάτων Προϊστορικής Αρχαιολογίας, Κλασσικής Αρχαιολογίας ή Ιστορίας, Βυζαντινής Τέχνης ή Ιστορίας και Οικονομικών μαθημάτων. 4.Επιτροπή αποσφράγισης προσφορών για τη διενέργεια πρόχειρων διαγωνισμών εκτύπωσης εντύπων. 5.Επιτροπή παραλαβής τουριστικών ταινιών και VIDEO-κασσετών. Οι ανωτέρω με αριθ.1 και 5  Επιτροπές είναι πενταμελείς και τα μέλη τους είναι υπάλληλοι του ΕΟΤ. Η συγκρότησή τους γίνεται με αποφάσεις του Γ.Γ. ΕΟΤ σύμφωνα με το από 25.9.57 Β. Δ/γμα “Περί κανονισμού διενεργείας μισθώσεως, εκμισθώσεως, προμηθειών κλπ. του ΕΟΤ” (ΦΕΚ 199/ Α/5.10.57). 2.Τροποποιούμε τη (ζ) σχετική απόφασή μας ως προς το άρθρ.1 Διατηρητέα Συμβούλια –Εποπτικό Συμβούλιο και ορίζουμε ως χρόνο διατήρησης του Εποπτικού Συμβουλίου του ΕΟΤ, με την υπάρχουσα σύνθεσή του, για την ολοκλήρωση του Καταναλωτικού Ελέγχου του ΕΟΤ, την 31.12.86 αντί την 31.12.84. 3.Τροποποιούμε την (ζ) σχετική απόφασή μας ως προς το άρθρ.2 παρ.9 Διατηρητέες Επιτροπές-Επιτροπή ποιοτ. και ποσοτ. παραλ. εντύπων ΕΟΤ και συστήνουμε αντί μιας δύο Επιτροπές. Δηλ. μία Επιτροπή ποιοτικής παραλαβής εντύπων. Και μία Επιτροπή ποσοτικής παραλαβής εντύπων.